Rheinfelden AG - Alemannische Wikipedia

# Rheinfelden AG

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Rhyfälde«

Wappe
Basisdate
Kanton: | Aargau
Bezirk: | Rhyfelde
BFS-Nr.: | 4258
PLZ: | 4310
Koordinate: | 47°33'15 n. Br. 7°47'45 ö. L.
Höchi: | 274 m ü. M.
Flächi: | 16.12 km²
Iwohner: | 10'987 (31. Dezember 2006)
Websyte: | www.rheinfelden.ch
Charte

Rheinfelden (Schwyzerdütsch: Rhyfälde [ˈɾiːfældə]) isch ä Stadt und de Hauptort vom glichnamige Bezirk sowie ä politischi Gmeind vom Kanton Aargau in de Schwyz. Si lit am Rhy an de Grenze zu Dütschland, im Weschte vum Fricktal. Rhyfelde isch geschichtlich, wirtschaftlich und gesellschaftlich eng mit de Stadt Badisch Rhyfelde uf de andere Rhysite verbunde.

## [ändere] Geographie

D Altstadt vo Rhyfelde lit am linke Ufer vum Rhy. De Rhy wird durchs "Inseli", ä rund 150 Meter langi Insle, in zwei Arm ufteilt. D Schiff us de Nordsee chönnte bis Rhyfelde fahre.

D Flächi vo de Gmeind betreit 1612 Hektare, vu dene sind 804 Hektare bewaldet und 309 Hektare überbaut. De höchschti Punkt befindet sech auf 419 Metern uf em "Berg", die tiefschti Stell lit uf 270 Meter am Rhy.

Nochbergmeinde in de Schwyz sind Kaiseraugst im Weschde, Olsberg im Südweschde, Magde im Süde und Möhli im Oschde. Im Norde grenzt Rhyfelde an di dütschi Schwöschterstadt Rhyfelde Bade.

## [ändere] Gschicht

D’Gegend um Rhyfelde isch scho vor ca. 10'000 Joor besidlet worde. Zu dere Zyt hend Mensche in de Ermitage glebt, das isch e klini, natürlichi Höli. Vor über 2'000 Joor isch denne Augusta Raurica gründet worde, im hütige Augst, die erschti römischi Sidlig in de Schwyz.

In de zweite Hälfti vom 10. Joorhundert, unter de Burgunder, isch e Burg uf em Inseli baut worde. Me het si „Stein“ gnennt. Hüt gseht me leider nüt me derfo. Durch die Feschtig isch Rhyfelde zunere Handelssiedlig worde, bis si vom Zähringer Konrad I. zur Stadt ernennt worde isch. Somit isch Rhyfelde die ältischti schwyzer Zähringerstadt und die ältischti Stadt vom Kanton Aargau. Die erschti Rhybrugg het Rhyfelde im Joor 1150 baut. Durch die Brugg isch Rhyfelde immer grösser worde.

1125 isch Rhyfelde zunere freie Richsstadt worde bis 1330. Denne het Rhyfelde zu de Habsburger ghört. 1445 Isch denne d Burg Stei zerstört worde und Rhyfelde het sech mit Basel verbündet. 1449 Het d Stadt aber wider de Habsburger ghört. Das aber nur bis 1468, denne hend d Habsburger s ganze Fricktal an Burgund verpfändet. Au das isch ned lang gange: Wo d Eidgenosse denne d Burgunder gschlage hend isch Rhyfelde 1477 wieder öschtrichisch worde.

Koordinate: 47° 33' 15" N, 7° 47' 45" O |

Vun "http://als.wikipedia.org../../../r/h/e/Rheinfelden_AG_74b2.html"

Kategorie: Ort (Kanton Aargau) | Nordweschtschwiiz

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Nederlands
- Русский
- Svenska